# name
Aproximació etnogràfica a un festival d’art urbà en un context rural. El projecte d’art públic del GarGar de Penelles com a estratègia de revalorització del territori

# metadata.dc.description[].value
Treballs Finals de Grau Antropologia Social i Cultural, Facultat de Geografia i Història, Universitat de Barcelona, Curs: 2017-2018, Tutor: Roger Sansi

# metadata.dc.description.abstract[].value
L’art públic com a estratègia de revalorització de territoris urbans degradats ha estat
àmpliament problematitzat en diverses disciplines de les ciències socials, però aquest
mateix fenomen ocupa escassos espais discursius quan s’emmarca en el territori rural.
Al llarg d’aquest article s’analitzaran els processos de transformació que ha patit un
municipi rural de menys de 500 habitants, Penelles, arran d’un festival d’art urbà així
com les dinàmiques i discursos que s’han genera al voltant d’aquest esdeveniment, que
té per objectiu frenar la degradació i el despoblament.
Així doncs, s’abordarà el GarGar com a projecte d’art públic en termes d’acció i
agència social i en termes de representació tenint en compte no només el contingut
dels murals sinó la transformació social que aquests han implicat en el territori en el
qual s’ubiquen.

# metadata.dc.source[].value
Treballs Finals de Grau (TFG) - Antropologia Social i Cultural

# metadata.dc.title[].value
Aproximació etnogràfica a un festival d’art urbà en un context rural. El projecte d’art públic del GarGar de Penelles com a estratègia de revalorització del territori